
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 108 

10 Μαίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 42 
Τροποποίηση διατάξεων π.δ.1/2001 (Α' 1) και 48/2006 (Α' 50). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β' και στ' του ν.1481/1984 
«Οργανισμός Υπουργείου Δημόσιας Τάξης» (Α' 152), όπως 
το άρθρο αυτό αντικαταστάθηκε με το άρθρο 1 παρ. 1 
του ν. 1590/1986 (Α' 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Το π.δ. 184/2009 «Σύσταση Υπουργείου Προστασίας του 
Πολίτη και καθορισμός των αρμοδιοτήτων του» (Α' 213). 

5. Το γεγονός ότι από τις διατάξεις του παρόντος 
διατάγματος δεν προκαλούνται δαπάνες σε βάρος του 
κρατικού προϋπολογισμού. 

6. Την υπ’ αριθμ. 68/2011 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε: 

Άρθρο 1 

Τροποποίηση διατάξεων του π.δ. 1/2001 

1. Τα άρθρα 13, 14, 15, 16, 17, 18 και 19 του π.δ. 1/2001 
(Α' 1), όπως ισχύουν, αντικαθίστανται ως εξής: 

«Άρθρο 13 

Διεύθυνση Ασφάλειας Αττικής 

1. Η Διεύθυνση Ασφάλειας Αττικής εδρεύει στην Αθήνα 
και ασκεί στην περιοχή δικαιοδοσίας της τις αρμοδιότη¬ 
τες αστυνομίας δημόσιας και κρατικής ασφάλειας, ιδίως 
αυτές που αναφέρονται σε ιδιαίτερα σοβαρά εγκλήματα 
ή εγκλήματα που συγκεντρώνουν τα χαρακτηριστικά του 
οργανωμένου εγκλήματος, καθώς και σ’ αυτά που η εγκλη¬ 
ματική δραστηριότητα εκτείνεται στην τοπική αρμοδιότητα 
περισσοτέρων της μιας Υποδιευθύνσεων Ασφαλείας. 

2. Η Διεύθυνση Ασφάλειας Αττικής, μετά από έγκρι¬ 
ση ή διαταγή του Αρχηγού της Ελληνικής Αστυνομίας, 
δύναται να επιλαμβάνεται της διερεύνησης αδικημά¬ 


των της καθ’ ύλην αρμοδιότητάς της και σε περιοχές 
δικαιοδοσίας των Γενικών Αστυνομικών Διευθύνσεων 
Περιφέρειας Ιονίων Νήσων, Δυτικής Ελλάδας, Στερεός 
Ελλάδας, Πελοποννήσου, Νοτίου Αιγαίου και Κρήτης 
και κατ’ εξαίρεση σε όλη την επικράτεια, σε περιπτώ¬ 
σεις που λόγω της βαρύτητας, του τρόπου, των μέσων 
και των ειδικών συνθηκών τέλεσής τους, συγκινούν 
ιδιαίτερα την κοινή γνώμη ή είναι δυνατόν να επηρε¬ 
άσουν δυσμενώς το αίσθημα ασφαλείας των πολιτών 
ή απαιτούν ιδιαίτερη εμπειρία και εξειδικευμένη γνώ¬ 
ση προς αποκάλυψη των δραστών και συλλογή των 
απαραιτήτων στοιχείων για την παραπομπή τους στη 
δικαιοσύνη ή πιθανολογείται η ανάπτυξη δράσης ορ¬ 
γανωμένου εγκλήματος, σε ευρύτερες περιοχές μιας 
ή περισσοτέρων Αστυνομικών Διευθύνσεων. Σε κάθε 
περίπτωση, ενημερώνονται αρμοδίως ο Γενικός Αστυ¬ 
νομικός Διευθυντής Περιφέρειας και ο Διευθυντής της 
Αστυνομικής Διεύθυνσης, οι οποίοι παρέχουν, εφόσον 
ζητείται, κάθε σχετική συνδρομή και διευκόλυνση δια 
των αρμοδίων καθ’ ύλην Υπηρεσιών τους. Ο Διευθυντής 
της Διεύθυνσης Ασφάλειας, μετά την ολοκλήρωση των 
ενεργειών του προσωπικού του, που επιλαμβάνεται κατά 
τα προαναφερόμενα, υποβάλλει σχετική αναφορά στον 
Αρχηγό, όπου εκτίθεται το είδος των αδικημάτων που 
διαπιστώθηκαν, οι συνθήκες βεβαίωσής τους, οι τυχόν 
προγενέστερες ενέργειες των αρμοδίων Υπηρεσιών και 
κάθε άλλο σχετικό με αυτά στοιχείο. 

3. Οι Υπηρεσίες των Αστυνομικών Διευθύνσεων των 
ως άνω Γ ενικών Αστυνομικών Διευθύνσεων Περιφέρειας 
που ασκούν αρμοδιότητες δημόσιας και κρατικής ασφά¬ 
λειας ενημερώνουν τη Διεύθυνση Ασφάλειας Αττικής για 
όλα τα σοβαρά αδικήματα επί θεμάτων ασφαλείας που 
τελέσθηκαν στην περιφέρειά τους, γνωστοποιώντας 
κάθε σχετική με αυτά πληροφορία. 

4. Η Διεύθυνση Ασφάλειας Αττικής διαρθρώνεται στις 
ακόλουθες Υποδιευθύνσεις: 

α. Αντιμετώπισης Οργανωμένου Εγκλήματος και Εμπο¬ 
ρίας Ανθρώπων 

β. Δίωξης Εγκλημάτων κατά Ζωής και Ιδιοκτησίας 
γ. Προστασίας Περιουσιακών Δικαιωμάτων, Πολιτιστι¬ 
κής Κληρονομιάς και Περιβάλλοντος 
δ. Δίωξης Ναρκωτικών 
ε. Προστασίας Ανηλίκων 
στ. Κρατικής Ασφάλειας 

ζ. Αντιμετώπισης Βίας στους Αθλητικούς Χώρους 

η. Τεχνικών Εφαρμογών 
θ. Επιχειρήσεων 
ι. Εσωτερικών Λειτουργιών 

5. Σε κάθε μία από τις Υποδιευθύνσεις της προηγού¬ 
μενης παραγράφου λειτουργεί Γραφείο Γραμματείας, 
το οποίο είναι αρμόδιο για τη γραμματειακή της εξυ¬ 
πηρέτηση. 

6. Στη Διεύθυνση Ασφάλειας Αττικής υπάγονται οι 
Υποδιευθύνσεις και τα Τμήματα Ασφαλείας που λει¬ 
τουργούν στην περιοχή δικαιοδοσίας της. 

Αρθρο 14 

Υποδιεύθυνση Αντιμετώπισης Οργανωμένου 
Εγκλήματος και Εμπορίας Ανθρώπων 

Η Υποδιεύθυνση Αντιμετώπισης Οργανωμένου Εγκλή¬ 
ματος και Εμπορίας Ανθρώπων έχει ως αποστολή την 
πρόληψη και καταστολή εγκλημάτων που εμφανίζουν τα 
χαρακτηριστικά του οργανωμένου εγκλήματος καθώς 
και εγκλημάτων που αφορούν στην εμπορία ανθρώπων 
και στην εκμετάλλευση της γενετήσιας ζωής και διαρ¬ 
θρώνεται στα ακόλουθα τμήματα: 

α. Τμήμα Διαχείρισης Πληροφοριών και Στρατηγικής, 
το οποίο είναι αρμόδιο για: 

αα. Τη στέγαση, επεξεργασία, σύνθεση, ανάλυση και 
αξιολόγηση του πληροφοριακού υλικού, που αφορά το 
οργανωμένο έγκλημα. Προς τούτο συνεργάζεται με το 
Κέντρο Συλλογής και Διαχείρισης Επιχειρησιακών Πλη¬ 
ροφοριών της Διεύθυνσης Δημόσιας Ασφάλειας του 
Αρχηγείου της Ελληνικής Αστυνομίας. 

ββ. Την εγκληματολογική και επιχειρησιακή στρατη¬ 
γική ανάλυση των υφισταμένων πληροφοριακών δεδο¬ 
μένων και στοιχείων. 

γγ. Την εισήγηση λειτουργικού, τακτικού και στρατηγι¬ 
κού σχεδιασμού για την αντιμετώπιση του οργανωμένου 
εγκλήματος και την κατάρτιση μνημονίων και σχεδίων 
ενεργειών των Υπηρεσιών Ασφαλείας. 

β. Τμήμα Εξακριβώσεων και Τεκμηρίωσης Πληροφο¬ 
ριών, το οποίο είναι αρμόδιο για: 

αα. Την έρευνα καταγγελιών, την επιβεβαίωση της αξι¬ 
οπιστίας των πληροφοριών και την εξακρίβωση στοιχεί¬ 
ων που αφορούν το οργανωμένο έγκλημα. Προς τούτο 
συνεργάζεται με τις άλλες διωκτικές αρχές. 

ββ. Τη διαβίβαση στις λοιπές Υποδιευθύνσεις της Διεύ¬ 
θυνσης πληροφοριών και στοιχείων, που μπορούν να 
αξιοποιηθούν για την εξιχνίαση υποθέσεων αρμοδιό- 
τητάς τους και την παροχή συνδρομής στις Υπηρεσίες 
που επιλαμβάνονται της διερεύνησης τέτοιων εγκλη¬ 
μάτων. 

γ. Τμήμα Καταπολέμησης Εμπορίας Ανθρώπων, το 
οποίο είναι αρμόδιο για: 

αα. Την καταπολέμηση της εμπορίας ανθρώπων, τη 
δίωξη των εγκλημάτων κατά της γενετήσιας ελευθε¬ 
ρίας και γενικότερα της οικονομικής εκμετάλλευσης 
της γενετήσιας ζωής, καθώς και για την εφαρμογή της 
νομοθεσίας για τα εκδιδόμενα πρόσωπα. 

ββ. Την παροχή προστασίας και αρωγής στα θύματα 
εμπορίας και οικονομικής και σεξουαλικής εκμετάλλευ¬ 
σης, σε συνεργασία με αρμόδιους κοινωνικούς φορείς 
και Υπηρεσίες. 

δ. Τμήμα Επιχειρησιακής τακτικής και Δράσης, το 
οποίο είναι αρμόδιο για το σχεδίασμά και την εκτέλεση 
επιχειρήσεων, στο πλαίσιο εκπλήρωσης της αποστολής 
της Υποδιεύθυνσης. 


Αρθρο 15 

Υποδιεύθυνση Δίωξης Εγκλημάτων 
κατά Ζωής και Ιδιοκτησίας 

Η Υποδιεύθυνση Δίωξης Εγκλημάτων κατά Ζωής και 
Ιδιοκτησίας διαρθρώνεται στα ακόλουθα τμήματα: 

α. Τμήμα Εγκλημάτων κατά Ζωής και Προσωπικής 
Ελευθερίας, το οποίο χειρίζεται τις υποθέσεις εγκλημά¬ 
των κατά της ζωής των άρθρων 299, 300, 303, 304, 305, 
306 και 307 Π.Κ., ληστειών του άρθρου 380 παράγραφος 
2 Π.Κ. και κατά της προσωπικής ελευθερίας των άρθρων 
322, 323, 324, 325, 326, 327 και 335 Π.Κ. 

β. Τμήμα Εγκλημάτων κατά της Ιδιοκτησίας, το οποίο 
χειρίζεται τις υποθέσεις ληστειών του άρθρου 380 πα¬ 
ράγραφοι 1 και 3 Π.Κ., κλοπών, διαρρήξεων, ζωοκλο¬ 
πών, ζωοκτονιών και αναζητά τα κλεμμένα οχήματα 
και αντικείμενα. 

γ. Τμήμα Δίωξης Εκβιαστών, το οποίο είναι αρμόδιο 
για το χειρισμό των υποθέσεων που σχετίζονται με 
εκβιάσεις. 

δ. Τμήμα Αναζητήσεων Προσώπων, το οποίο είναι αρ¬ 
μόδιο για την εκτέλεση διωκτικών εγγράφων και την 
αναζήτηση απολεσθέντων αντικειμένων καθώς και εξα- 
φανισθέντων ή διωκομένων ατόμων. 

Αρθρο 16 

Υποδιεύθυνση Προστασίας Περιουσιακών Δικαιωμά¬ 
των, Πολιτιστικής Κληρονομιάς και Περιβάλλοντος 

Η Υποδιεύθυνση Προστασίας Περιουσιακών Δικαιω¬ 
μάτων, Πολιτιστικής Κληρονομιάς και Περιβάλλοντος 
έχει ως αποστολή, ιδίως, την προστασία των περιου¬ 
σιακών δικαιωμάτων, του νομίσματος, της πολιτιστικής 
κληρονομιάς, των πνευματικών δικαιωμάτων και του 
περιβάλλοντος, με την επιφύλαξη των διατάξεων του 
άρθρου 3 του π.δ. 9/2011 (Α' 24) και διαρθρώνεται στα 
ακόλουθα τμήματα: 

α. Τμήμα Προστασίας Περιουσιακών Δικαιωμάτων, το 
οποίο είναι αρμόδιο για το χειρισμό υποθέσεων που 
αφορούν στα εγκλήματα σε βάρος των περιουσιακών 
δικαιωμάτων των άρθρων 242, 386, 386Α, 388, 389, 390, 
397, 398, 404, 405 και 406 Π.Κ., καθώς και στα εγκλήμα¬ 
τα σχετικά με την Υπηρεσία των άρθρων 235, 236 και 
237 Π.Κ. Επίσης, χειρίζεται υποθέσεις εγκλημάτων των 
άρθρων 207 έως 223 Π.Κ. και ιδίως αυτών που αφορούν 
το νόμισμα και τα υπομνήματα, καθώς και υποθέσεων 
σχετικών με την εφαρμογή της νομοθεσίας περί αξιο- 
γράφων και την προστασία των πνευματικών δικαιω¬ 
μάτων και των καταναλωτών. 

β. Τμήμα Πολιτιστικής Κληρονομιάς και Αρχαιοτήτων, 
το οποίο χειρίζεται υποθέσεις παράνομης διακίνησης, 
εμπορίας και κλοπής έργων τέχνης και αρχαιοτήτων, 
καθώς και υποθέσεις που αφορούν στην εφαρμογή της 
νομοθεσίας για την προστασία των αρχαιοτήτων και 
εν γένει της πολιτιστικής κληρονομιάς και των πνευ¬ 
ματικών δικαιωμάτων. 

γ. Τμήμα Περιβαλλοντικής Προστασίας, το οποίο είναι 
αρμόδιο για την αντιμετώπιση, σε συνεργασία με τις 
αρμόδιες Υπηρεσίες του Υπουργείου Περιβάλλοντος, 
Ενέργειας και Κλιματικής Αλλαγής, καθώς και με άλλες 
αρμόδιες εγχώριες και διεθνείς Υπηρεσίες, οργανισμούς 
και όργανα, της παράνομης διακίνησης, αποθήκευσης 
και διασποράς αποβλήτων και γενικά της ρύπανσης 
του περιβάλλοντος. 

Άρθρο 17 

Υποδιεύθυνση Δίωξης Ναρκωτικών 

Η Υποδιεύθυνση Δίωξης Ναρκωτικών διαρθρώνεται 
στα ακόλουθα τμήματα: 

α. Τμήμα Γενικών Υποθέσεων, το οποίο είναι αρμό¬ 
διο για το χειρισμό όλων των σοβαρών, κατά την κρί¬ 
ση του Προϊσταμένου της Υποδιεύθυνσης, υποθέσεων 
ναρκωτικών και ειδικότερα εκείνων που έχουν διεθνείς 
προεκτάσεις, συνεργαζόμενο κατά περίπτωση, με συ- 
ναρμόδιες διωκτικές Υπηρεσίες καθώς και με διωκτικές 
αρχές άλλων χωρών. 

β. Τμήμα Άμεσης Επέμβασης, το οποίο λειτουργεί 
σε 24ωρη βάση, χειρίζεται το κέντρο βάσης (Β/Τ) της 
Υποδιεύθυνσης Δίωξης Ναρκωτικών και είναι αρμόδιο 
για την καταγραφή των καταγγελιών για θέματα ναρ¬ 
κωτικών και την άμεση επέμβαση σε κάθε περίπτωση 
που κρίνεται αναγκαίο κινητοποιώντας τα απαραίτητα 
προς τούτο προσωπικό και μέσα. Επίσης, συντονίζει 
τις επιχειρησιακές ομάδες της Υποδιεύθυνσης και είναι 
αρμόδιο για τη λειτουργία του τριψήφιου τηλεφωνικού 
αριθμού 109, μέσω του οποίου επικοινωνούν οι πολίτες 
με την Υπηρεσία για θέματα ναρκωτικών, καθώς και για 
την υποδοχή, ενημέρωση και παροχή κάθε διαθέσιμης 
πληροφορίας σε εξαρτημένα άτομα ή ενδιαφερομένους 
πολίτες, για θέματα πρόληψης ή αντιμετώπισης των 
ναρκωτικών. 

γ. Τμήματα Δίωξης Ναρκωτικών Αθηνών, Πειραιώς, 
Δυτικής Αττικής, Βορειοανατολικής Αττικής και Νοτιο¬ 
ανατολικής Αττικής, τα οποία, είναι εγκατεστημένα σε 
δήμο της περιοχής δικαιοδοσίας τους και Τμήμα Δίωξης 
Ναρκωτικών Αερολιμένα Αθηνών, το οποίο είναι εγκα¬ 
τεστημένο στο χώρο του αερολιμένα. Τα τμήματα αυτά 
είναι αρμόδια για την πρόληψη και αντιμετώπιση εγκλη¬ 
μάτων που σχετίζονται με τα ναρκωτικά και ιδίως: 

αα. Ελέγχουν τη διακίνηση των ναρκωτικών και ψυχο¬ 
τρόπων ουσιών, ενεργούν προανακρίσεις και συντάσ¬ 
σουν τις σχετικές δικογραφίες. 

ββ. Παρακολουθούν τους υπόπτους εμπορίας ναρκωτι¬ 
κών, ημεδαπούς και αλλοδαπούς, με σκοπό την πρόληψη 
και καταστολή των σχετικών με αυτά εγκλημάτων. 

γγ. Ελέγχουν σε συνεργασία με τους αρμόδιους φο¬ 
ρείς και υπηρεσίες, τους διερχόμενους από τους αερο¬ 
λιμένες, λιμένες, σιδηροδρομικούς σταθμούς και σταθ¬ 
μούς αυτοκινήτων, υπόπτους διακίνησης ναρκωτικών. 

δδ. Επιτηρούν, ιδίως τους δημόσιους χώρους που είναι 
πρόσφοροι για τη μεταφορά, διακίνηση και εμπορία 
ναρκωτικών, καθώς και τα δημόσια κέντρα, για τα οποία 
υπάρχουν υπόνοιες πραγματοποίησης συναλλαγών ή 
και χρήσης ναρκωτικών. 

εε. Συνεργάζονται με τις αρμόδιες τοπικές αρχές, υπη¬ 
ρεσίες και φορείς για την καλύτερη αντιμετώπιση της 
εγκληματικότητας που σχετίζεται με τα ναρκωτικά. 

στστ. Επιτηρούν τους πλησίον των σχολείων χώρους, 
καθώς και τα μέρη που συχνάζουν οι νέοι και συνεργά¬ 
ζονται με την Υποδιεύθυνση Προστασίας Ανηλίκων της 
Διεύθυνσης Ασφαλείας Αττικής για την αποτελεσματική 
προστασία των μαθητών και της νεολαίας γενικότερα. 

ζζ. Παρακολουθούν τις μεθόδους και τα μέσα δράσης 
των εμπόρων ναρκωτικών. Αναλύουν και αξιολογούν τα 
συμπεράσματα και εισηγούνται τη λήψη μέτρων που 
αποσκοπούν στην αποτελεσματικότερη αντιμετώπιση 
της σχετικής με τα ναρκωτικά εγκληματικότητας, τόσο 
στον προληπτικό όσο και στον κατασταλτικό τομέα. 


ηη. Μεριμνούν για την ανάπτυξη δικτύου συλλογής 
πληροφοριών σχετικών με τις μεθόδους, τους τόπους, 
τους τρόπους, τα μέσα και τα πρόσωπα που χρησιμο¬ 
ποιούνται ή με οποιονδήποτε τρόπο εμπλέκονται σε δι¬ 
αδικασίες διακίνησης, προώθησης, διάθεσης και χρήσης 
ναρκωτικών ουσιών και φαρμάκων. 

θθ. Ενημερώνουν τον προϊστάμενο της Υπηρεσίας για 
το πληροφοριακό υλικό που συγκεντρώνουν, προκειμέ- 
νου αυτό να αξιοποιηθεί καταλλήλως. 

Αρθρο 18 

Υποδιεύθυνση Ανηλίκων 

Η Υποδιεύθυνση Ανηλίκων διαρθρώνεται στα ακόλου¬ 
θα τμήματα: 

α. Τμήμα Εποπτείας Ανηλίκων, το οποίο είναι αρμόδιο 
για την πρόληψη και καταπολέμηση των εγκλημάτων 
που διαπράττονται από ανηλίκους ή εναντίον αυτών, 
τη μελέτη των κοινωνικών αιτίων των εγκλημάτων που 
διαπράττονται από αυτούς και τη συνεργασία με τους 
συναρμόδιους φορείς για την πρόληψη και καταστολή 
της εγκληματικότητας των ανηλίκων, καθώς και για την 
αναζήτηση εξαφανισθέντων ανηλίκων, 

β. Τμήμα Ειδικής Μεταχείρισης Ανηλίκων, το οποίο 
είναι αρμόδιο για τη μεταχείριση των ανηλίκων ποι¬ 
νικών παραβατών κατά τη διάρκεια παραμονής τους 
στις αστυνομικές Υπηρεσίες, ιδίως κατά την κράτηση 
και μεταγωγή τους, σε συνεργασία με τις δικαστικές 
αρχές ανηλίκων, καθώς και για την προστασία και αρω¬ 
γή ανηλίκων. Επίσης, παρέχει συνδρομή στις λοιπές 
αστυνομικές Υπηρεσίες κατά την έρευνα αξιοποίνων 
πράξεων, στις οποίες εμπλέκονται ανήλικοι. 

Αρθρο 19 

Υποδιεύθυνση Κρατικής Ασφάλειας 

Η Υποδιεύθυνση Κρατικής Ασφάλειας διαρθρώνεται 
στα ακόλουθα τμήματα: 

α. Τμήμα Κοινωνικών και Πολιτιστικών Ζητημάτων, το 
οποίο είναι αρμόδιο για τη συλλογή πληροφοριών, που 
αφορούν σε σοβαρά κοινωνικά ή πολιτιστικά ζητήμα¬ 
τα και την ενημέρωση των αρμόδιων Υπηρεσιών για 
τη λήψη των αναγκαίων μέτρων τάξης, Ασφαλείας και 
τροχαίας. Επίσης, παρακολουθεί εθνικού ενδιαφέρο¬ 
ντος και σημασίας ζητήματα, ενημερώνοντας σχετικά 
τις αρμόδιες Αρχές και εφαρμόζει τη νομοθεσία για την 
παράνομη εγκατάσταση ή εκπομπή ραδιοτηλεοπτικών 
σταθμών ή κεραιών ή αναμετάδοσης σημάτων ή ασυρ¬ 
μάτου επικοινωνίας. 

β. Τμήμα Προστασίας του Κράτους και του Δημοκρα¬ 
τικού Πολιτεύματος, το οποίο είναι αρμόδιο για την 
πρόληψη και καταστολή κάθε ενέργειας που στρέφεται 
κατά της ασφάλειας του κράτους και του Δημοκρατικού 
Πολιτεύματος. Στο πλαίσιο αυτό, προβαίνει ιδίως στην 
αναζήτηση, συλλογή, επεξεργασία και αξιοποίηση πλη¬ 
ροφοριών και στοιχείων για τη δράση ατόμων ή οργα¬ 
νωμένων ομάδων που ενεργούν πράξεις που στρέφονται 
κατά της ασφάλειας του Κράτους και του δημοκρατικού 
πολιτεύματος ή πράξεις βίας κατά προσώπων ή πραγ¬ 
μάτων, καθώς και στην παρακολούθηση των δραστηριο¬ 
τήτων αυτών, συνεργαζόμενο άμεσα προς τούτο με το 
ΚΕ.ΣΥ.Δ.Ε.Π. καθώς και με τη Διεύθυνση Αντιμετώπισης 
Ειδικών Εγκλημάτων Βίας. 

γ. Τμήμα Όπλων και Εκρηκτικών, το οποίο είναι αρμό¬ 
διο για την εφαρμογή της ισχύουσας νομοθεσίας για 

τα όπλα και εκρηκτικά και την έκδοση των σχετικών 
αδειών. 

δ. Τμήμα Εξουδετέρωσης Εκρηκτικών Μηχανισμών και 
Αυτοσχέδιων Βομβών, το οποίο έχει ως αποστολή την 
επισήμανση, περισυλλογή, εξουδετέρωση, καθώς και τη 
διενέργεια των αναγκαίων εργασιών για καταστροφή 
εκρηκτικών μηχανισμών και αυτοσχέδιων βομβών στους 
χώρους τοπικής αρμοδιότητας της Ελληνικής Αστυνο¬ 
μίας, πλην αυτών για τους οποίους ειδικές διατάξεις 
προβλέπουν αρμοδιότητα των ενόπλων δυνάμεων. 

ε. Τμήμα Προστασίας Προσώπων Ειδικών Κατηγοριών, 
το οποίο λαμβάνει τα αναγκαία μέτρα για την ασφάλεια 
των ημεδαπών, επισήμων ή μη, που λόγω της θέσης ή 
της ιδιότητάς τους ενδέχεται να αποτελέσουν στόχο 
εγκληματικής ενέργειας. 

2. Μετά το άρθρο 19 προστίθενται άρθρα 20 και 21, 
ως εξής: 

«Αρθρο 20 

Υποδιεύθυνση Αντιμετώπισης Βίας 
στους Αθλητικούς Χώρους 

1. Η Υποδιεύθυνση Αντιμετώπισης Βίας στους Αθλητι¬ 
κούς Χώρους διαρθρώνεται στα ακόλουθα τμήματα: 

α. Τμήμα Προστασίας Αθλητισμού, το οποίο είναι 
αρμόδιο για τη συλλογή, αξιολόγηση και αξιοποίηση 
πληροφοριών σχετικών με το βαθμό επικινδυνότητας 
των αθλητικών συναντήσεων, τον εντοπισμό των ατό¬ 
μων που θεωρούνται ύποπτα για πρόκληση επεισοδίων, 
τον εντοπισμό και τη σύλληψη ατόμων τα οποία πριν, 
κατά τη διάρκεια ή μετά την ολοκλήρωση αθλητικής 
συνάντησης προκαλούν ή συμμετέχουν σε επεισόδια ή 
διαπράττουν άλλες αξιόποινες πράξεις, καθώς και την 
παροχή συνδρομής σε άλλες αστυνομικές Υπηρεσίες και 
την ανάληψη οποιοσδήποτε άλλης δράσης, στο πλαίσιο 
των αρμοδιοτήτων του, η οποία συμβάλλει στην πρόληψη 
και καταστολή της βίας στους αθλητικούς χώρους. 

β. Τμήμα Προστασίας Αθλητικών Αποστολών, το οποίο 
είναι αρμόδιο για τη συνοδεία εκτός έδρας των απο¬ 
στολών αθλητικών ομάδων, τόσο εντός όσο και εκτός 
της χώρας, όταν τούτο κρίνεται αναγκαίο. 

2. Η Υποδιεύθυνση Αντιμετώπισης Βίας στους Αθλητι¬ 
κούς Χώρους στο πλαίσιο εκπλήρωσης της αποστολής 
της αναπτύσσει συνεργασία με τους υπεύθυνους των 
αθλητικών ομάδων, τους οργανωμένους συνδέσμους 
φιλάθλων και τις αρμόδιες για την τέλεση των αγώνων 
αρχές και φορείς της χώρας ή ξένων χωρών, ιδίως με 
την ανταλλαγή πληροφοριών απόψεων και προτάσεων 
και αναλαμβάνει οποιαδήποτε δράση η οποία συμβάλλει 
στην πρόληψη και καταστολή της βίας στους αθλητι¬ 
κούς χώρους. 

Αρθρο 21 

Υποδιεύθυνση Τεχνικών Εφαρμογών 

1. Η Υποδιεύθυνση Τεχνικών Εφαρμογών είναι αρμόδια 
για το σχεδίασμά και διεξαγωγή ερευνών με τεχνικά 
μέσα, στο πλαίσιο εκπλήρωσης της αποστολής της Διεύ¬ 
θυνσης Ασφάλειας Αττικής, καθώς και για την έρευνα 
και τη μελέτη των νέων τεχνολογιών. 

2. Η Υποδιεύθυνση Τεχνικών Εφαρμογών διαρθρώνεται 
στα ακόλουθα τμήματα: 

α. Τμήμα Επεξεργασίας Δεδομένων, το οποίο είναι αρ¬ 
μόδιο για τη συλλογή πληροφοριακού υλικού με τεχνικά 
μέσα, σύμφωνα με τις ισχύουσες διατάξεις. 


β. Τμήμα Τεχνικής Υποστήριξης, το οποίο είναι αρ¬ 
μόδιο για την παροχή της απαραίτητης τεχνολογικής 
υποστήριξης και του απαιτούμενου τεχνολογικού εξο¬ 
πλισμού στις αστυνομικές Υπηρεσίες, για την αποτελε¬ 
σματική εκπλήρωση της αποστολής τους. 

γ. Τμήμα Ανάπτυξης Τεχνολογίας, το οποίο είναι αρ¬ 
μόδιο για την έρευνα, τη μελέτη και την παρακολούθηση 
των τεχνολογικών εξελίξεων και την υποβολή σχετικών 
προτάσεων για προμήθεια και αξιοποίηση νέων τεχνο¬ 
λογικών βοηθημάτων». 

3. Το άρθρο 22 του ως άνω π.δ. 1/2001, όπως ισχύει, 
αντικαθίσταται ως εξής: 

«Αρθρο 22 

Υποδιεύθυνση Επιχειρήσεων 

1. Η Υποδιεύθυνση Επιχειρήσεων είναι αρμόδια για την 
οργάνωση και συντονισμό ειδικών ερευνών και επιχει¬ 
ρήσεων, καθώς και την προστασία των μαρτύρων και 
προσώπων ειδικών κατηγοριών. 

2. Η Υποδιεύθυνση Επιχειρήσεων διαρθρώνεται στα 
ακόλουθα τμήματα: 

α. Τμήμα Ειδικών Ερευνών, το οποίο είναι αρμόδιο για 
το σχεδίασμά, την οργάνωση, το συντονισμό και τη διε¬ 
ξαγωγή των ειδικών ερευνών και ανακριτικών πράξεων 
που προβλέπονται από το άρθρο 253Α Κ.Π.Δ. 

β. Τμήμα Προστασίας Μαρτύρων, το οποίο είναι αρ¬ 
μόδιο για το σχεδίασμά, το συντονισμό και τη λήψη 
μέτρων προστασίας των ουσιωδών μαρτύρων και των 
προσώπων που κατά τα άρθρα 187 και 187Α του Ποι¬ 
νικού Κώδικα βοηθούν στην αποκάλυψη εγκληματικών 
δραστηριοτήτων ή και των οικείων τους, κατ’ εφαρμογή 
των διατάξεων του άρθρου 9 του ν. 2928/2001, καθώς 
και των προβλεπομένων από διεθνείς και διμερείς συμ¬ 
βάσεις της Χώρας. 

γ. Τμήμα Ειδικών Επιχειρήσεων, το οποίο είναι αρμόδιο 
για το σχεδίασμά και την εκτέλεση ιδιαίτερα δύσκολων 
κα επικίνδυνων αποστολών και επιχειρήσεων, προς το 
σκοπό εκπλήρωσης της αποστολής της Υπηρεσίας και 
εφόσον αυτές δεν εντάσσονται στο πλαίσιο των αρμο¬ 
διοτήτων της Ειδικής Κατασταλτικής Αντιτρομοκρατι- 
κής Μονάδας (Ε.Κ.Α.Μ.)». 

4. Μετά το άρθρο 22 του ως άνω π.δ. προστίθεται 
άρθρο 22Α ως εξής: 

«Αρθρο 22Α 

Υποδιεύθυνση Εσωτερικών Λειτουργιών 

Η Υποδιεύθυνση Εσωτερικών Λειτουργιών διαρθρώ¬ 
νεται στα ακόλουθα τμήματα: 

α. Τμήμα Προσωπικού, το οποίο είναι αρμόδιο για 
το χειρισμό όλων των θεμάτων του προσωπικού της 
Διεύθυνσης Ασφαλείας και φροντίζει για τη διενέργεια 
διοικητικών εξετάσεων. Στο Τμήμα αυτό λειτουργεί Γ ρα¬ 
φείο Φρουράς Κρατητηρίων το οποίο είναι αρμόδιο για 
την παραλαβή και ασφαλή φρούρηση των κρατουμένων 
στα κρατητήρια του Αστυνομικού Μεγάρου Αττικής και 
την παράδοση αυτών στις αρμόδιες Υπηρεσίες. 

β. Τμήμα Επιχειρησιακού Σχεδιασμού, το οποίο είναι 
αρμόδιο για τη μελέτη της λειτουργίας των επιμέρους 
Υπηρεσιών της Διεύθυνσης και την εισήγηση τρόπων 
και μεθόδων βελτίωσης της αποτελεσματικότητάς τους, 
την εκπόνηση σχεδίων και διαταγών σχετικών με την 
λήψη μέτρων ασφαλείας σε κάθε είδους εκδηλώσεις, 
την παρακολούθηση των στόχων στην περιοχή ευθύ- 

νης της Διεύθυνσης και την εισήγηση μέτρων για την 
αποτελεσματική προστασία τους. 

γ. Τμήμα Συλλογής και Διαχείρισης Επιχειρησιακών 
Πληροφοριών το οποίο είναι αρμόδιο για την εισαγωγή 
των καταχωρίσεων που αφορούν κλεμμένα ή υπεξαιρε- 
θέντα οχήματα στην εθνική βάση δεδομένων, για την 
ενημέρωση, διαγραφή και εν γένει διαχείριση των κατα¬ 
χωρίσεων αυτών, τη διαχείριση στοιχείων στο πλαίσιο 
της Σύμβασης Εφαρμογής της Συμφωνίας 5ΩΗΕΝΟΕΝ 
που υπογράφηκε την 14-6-1985 και κυρώθηκε με το 
ν. 2514/1997 (Α' 140), την παροχή οδηγιών στις Υπηρε¬ 
σίες της Διεύθυνσης για την εφαρμογή της νομοθεσίας, 
καθώς και για τη συγκέντρωση, καταχώριση και κατάλ¬ 
ληλη αξιοποίηση στοιχείων εγκληματικότητας βάσει 
των αναφορών των Υπηρεσιών. Επίσης, είναι αρμόδιο 
για την επεξεργασία και αξιολόγηση των στατιστικών 
στοιχείων εγκληματικότητας, την ανάλυση των αιτίων 
του εγκλήματος, την εισήγηση λειτουργικού και στρα¬ 
τηγικού σχεδιασμού σε ό,τι αφορά την πρόληψη και κα¬ 
ταστολή της εγκληματικότητας και για την αναζήτηση, 
διαχείριση και επιχειρησιακή αξιοποίηση πληροφοριών 
για την αντιμετώπιση κάθε μορφής εγκληματικότητας 
και κυρίως του οργανωμένου εγκλήματος στην περιοχή 
ευθύνης της Διεύθυνσης. Ως προς το ειδικό αυτό αντι¬ 
κείμενο το Τμήμα Συλλογής και Διαχείρισης Επιχειρη¬ 
σιακών Πληροφοριών υπάγεται στο ΚΕ.ΣΥ.Δ.Ε.Π. 

δ. Τμήμα Αρχείου και Διεκπεραίωσης, το οποίο δι¬ 
αρθρώνεται: 

αα. Στο Γ ραφείο Αρχείων, το οποίο είναι αρμόδιο για 
τη μηχανογράφηση, την ενημέρωση, την τήρηση και 
ευρετηρίαση των αρχείων, την αρχειοθέτηση των πλη¬ 
ροφοριακών εγγράφων, καθώς και για τον εφοδιασμό 
των Υποδιευθύνσεων της Διεύθυνσης με τα έγγραφα 
αυτά. Επίσης, το Γ ραφείο αυτό είναι αρμόδιο για την εκ¬ 
καθάριση των αρχείων, την καταστροφή των αχρήστων 
εγγράφων και τη θεματική αναδιάταξη και ενοποίηση 
των φακέλων. 

ββ. Στο Γ ραφείο Διεκπεραίωσης, το οποίο είναι αρμό¬ 
διο για τη διακίνηση της εισερχόμενης και εξερχόμενης 
αλληλογραφίας της Διεύθυνσης. 

γγ. Στο Γ ραφείο Ταυτοτήτων, το οποίο είναι αρμόδιο 
για την παραλαβή, τον έλεγχο, την πρωτοκόλληση, την 
επικύρωση και την ενσωμάτωση των δελτίων αστυνομι¬ 
κών ταυτοτήτων, καθώς και την αρχειοθέτηση και την 
τήρηση του σχετικού αρχείου καρτελών. 

ε. Τμήμα Διαχείρισης Υλικού - Χρηματικού το οποίο 
διαρθρώνεται: 

αα. Στο Γ ραφείο Διαχείρισης Υλικού - Χρηματικού 
το οποίο είναι αρμόδιο για τη μισθοδοσία του προ¬ 
σωπικού, τη διαχείριση της πάγιας προκαταβολής και 
γενικά το χειρισμό θεμάτων χρηματικού και υλικού της 
Υπηρεσίας. 

ββ. Στο Γραφείο Τεχνικών Μέσων το οποίο είναι αρ¬ 
μόδιο για την οργάνωση και εποπτεία κίνησης των υπη¬ 
ρεσιακών οχημάτων της Διεύθυνσης, καθώς και για τη 
λειτουργία των τηλεπικοινωνιακών μέσων αυτής». 

5. Τα άρθρα 24, 24Α, 24Β και 24Γ του ίδιου π.δ., αντι¬ 
καθίστανται ως εξής: 

«Άρθρο 24 

Διεύθυνση Αλλοδαπών Αττικής 

Η Διεύθυνση Αλλοδαπών Αττικής εδρεύει στην Αθήνα, 
ασκεί στην περιοχή δικαιοδοσίας της τις αρμοδιότητες 


επί θεμάτων αλλοδαπών και αντιμετώπισης λαθρομε¬ 
τανάστευσης και διαρθρώνεται στις ακόλουθες Υπο¬ 
διευθύνσεις: 

α. Υποδιεύθυνση Αλλοδαπών 

β. Υποδιεύθυνση Δίωξης Λαθρομετανάστευσης. 

γ. Υποδιεύθυνση Εσωτερικών Λειτουργιών. 

Αρθρο 24Α 

Υποδιεύθυνση Αλλοδαπών 

1. Η Υποδιεύθυνση Αλλοδαπών είναι αρμόδια για την 
εποπτεία, τον έλεγχο και την καθοδήγηση των δρά¬ 
σεων των Τμημάτων Αλλοδαπών του άρθρου 24Δ του 
παρόντος, καθώς και των Υπηρεσιών που ασκούν τις 
σχετικές αρμοδιότητες. 

2. Η Υποδιεύθυνση Αλλοδαπών διαρθρώνεται στα ακό¬ 
λουθα τμήματα: 

α. Τμήμα Αστυνόμευσης και Διοικητικών Μέτρων, το 
οποίο είναι αρμόδιο για τον έλεγχο της νομιμότητας 
των αλλοδαπών που διαμένουν ή εργάζονται στην το¬ 
πική αρμοδιότητα της Διεύθυνσης, την τακτοποίηση 
των διαδικασιών διαμονής των ομογενών και υπηκόων 
κρατών μελών της Ευρωπαϊκής Ένωσης, καθώς και την 
έκδοση διοικητικών πράξεων και τη λήψη μέτρων που 
αφορούν τους αλλοδαπούς. Επίσης, είναι αρμόδιο για 
την εφαρμογή της νομοθεσίας σε ό,τι αφορά τη διαμονή 
και εργασία των αλλοδαπών σε καταστήματα υγειονο¬ 
μικού ενδιαφέροντος. 

β. Τμήμα Απελάσεων, το οποίο είναι αρμόδιο για την 
παραλαβή των προς απέλαση αλλοδαπών μετά της σχε¬ 
τικής αλληλογραφίας και την εκδήλωση των περαιτέρω 
ενεργειών για την εκτέλεση των απελάσεων που έχουν 
αποφασισθεί. 

γ. Τμήμα Πολιτικού Ασύλου, το οποίο είναι αρμόδιο για 
το χειρισμό θεμάτων πολιτικού ασύλου και προσφύγων 
και την εφαρμογή της σχετικής νομοθεσίας. 

Αρθρο 24Β 

Υποδιεύθυνση Δίωξης Λαθρομετανάστευσης 

1. Η Υποδιεύθυνση Δίωξης Λαθρομετανάστευσης εί¬ 
ναι αρμόδια για τον συντονισμό, την εποπτεία και τον 
έλεγχο των Τμημάτων Δίωξης Λαθρομετανάστευσης 
του άρθρου 24Δ του παρόντος, ως προς το ειδικό αντι¬ 
κείμενο της αποστολής τους. 

2. Η Υποδιεύθυνση Δίωξης Λαθρομετανάστευσης δι¬ 
αρθρώνεται στα ακόλουθα τμήματα: 

α. Τμήμα Συντονισμού, το οποίο είναι αρμόδιο για 
την οργάνωση και το συντονισμό ειδικών δράσεων και 
επιχειρήσεων κατά των κυκλωμάτων παράνομης με¬ 
τανάστευσης αλλοδαπών από και προς τη χώρα μας. 
Επιπλέον, αναλαμβάνει τον επιχειρησιακό συντονισμό 
σε περιπτώσεις διερεύνησης σοβαρών υποθέσεων ορ¬ 
γανωμένης διακίνησης λαθρομεταναστών. 

β. Τμήμα Επιχειρήσεων, το οποίο συγκεντρώνει, επε¬ 
ξεργάζεται, αξιολογεί στοιχεία και ενεργεί μελέτες επί 
θεμάτων αλλοδαπών, διαβιβάζει πληροφορίες για πα¬ 
ράνομη δράση αυτών στις κατά τόπον αρμόδιες Υπηρε¬ 
σίες και φροντίζει για τη λήψη των αναγκαίων μέτρων 
πρόληψης και καταστολής. 

Αρθρο 24Γ 

Υποδιεύθυνση Εσωτερικών Λειτουργιών 

Η Υποδιεύθυνση Εσωτερικών Λειτουργιών διαρθρώ¬ 
νεται στα ακόλουθα τμήματα: 

α. Τμήμα Διοικητικής Υποστήριξης, το οποίο είναι αρ¬ 
μόδιο για το χειρισμό θεμάτων προσωπικού, τη διακίνη¬ 
ση της εισερχόμενης και εξερχόμενης αλληλογραφίας, 
την εξασφάλιση της γραμματειακής εξυπηρέτησης και 
εσωτερικής λειτουργίας της Διεύθυνσης, καθώς και την 
τήρηση του αρχείου και τη διεκπεραίωση αιτημάτων 
διοικητικής φύσεως. 

β. Τμήμα Διαχείρισης Χρηματικού - Υλικού, το οποίο 
είναι αρμόδιο για τη διαχείριση του χρηματικού και του 
υλικοτεχνικού εξοπλισμού της Διεύθυνσης. 

γ. Τμήμα Φρουράς Κρατητηρίων, το οποίο είναι αρ¬ 
μόδιο για την ασφαλή φύλαξη των κρατουμένων προς 
απέλαση αλλοδαπών και την εν γένει λειτουργία των 
κρατητηρίων». 

6. Μετά το άρθρο 24Γ του ιδίου π.δ. προστίθεται άρ¬ 
θρο 24Δ ως εξής: 

«Άρθρο 24Δ 

Τμήματα Αλλοδαπών, Σταθμοί Ελέγχου 
Διαβατηρίων - Συναλλάγματος και 
Τμήματα Δίωξης Λαθρομετανάστευσης 

1. Στη Διεύθυνση Αλλοδαπών Αττικής λειτουργούν τα 
ακόλουθα Τμήματα Αλλοδαπών και Σταθμοί Ελέγχου 
Διαβατηρίων - Συναλλάγματος, που υπάγονται διοικη¬ 
τικά σ’ αυτήν: 

α. Τμήμα Αλλοδαπών Αθηνών, 
β. Τμήμα Αλλοδαπών Πειραιώς, 
γ. Τμήμα Αλλοδαπών Δυτικής Αττικής, 
δ. Τμήμα Αλλοδαπών Βορειοανατολικής Αττικής, 
ε. Τμήμα Αλλοδαπών Νοτιοανατολικής Αττικής, 
στ. Τμήμα Αλλοδαπών Λαυρίου, 
ζ. Σταθμός Ελέγχου Διαβατηρίων - Συναλλάγματος 
Πειραιώς. 

η. Σταθμός Ελέγχου Διαβατηρίων - Συναλλάγματος 
Ελευσίνας. 

2. Τα Τμήματα Αλλοδαπών της προηγουμένης παρα¬ 
γράφου του παρόντος άρθρου έχουν έδρα δήμο της πε¬ 
ριοχής δικαιοδοσίας τους και διαρθρώνονται ως εξής: 

α. Στο Γ ραφείο Αστυνόμευσης και Διοικητικών Μέτρων, 
το οποίο είναι αρμόδιο για τον έλεγχο της νόμιμης πα¬ 
ραμονής και εργασίας των αλλοδαπών στην περιοχή 
του Τμήματος και την εφαρμογή της νομοθεσίας για 
τους αλλοδαπούς, καθώς και για το χειρισμό των θεμά¬ 
των των σχετικών με την έκδοση διοικητικών πράξεων 
και τη λήψη μέτρων που αφορούν αλλοδαπούς. 

β. Στο Γραφείο Γραμματείας, το οποίο χειρίζεται τα 
θέματα προσωπικού, διαχειρίζεται το χρηματικό και 
το υλικό, εξασφαλίζει τη γραμματειακή εξυπηρέτηση 
και την εσωτερική λειτουργία του Τμήματος, τηρεί το 
αρχείο, δέχεται τα αιτήματα των πολιτών και μεριμνά 
για την ικανοποίησή τους. 

γ. Στο Γ ραφείο Ελέγχου Διαβατηρίων και Συναλλάγμα¬ 
τος, το οποίο είναι αρμόδιο για τον έλεγχο της νόμιμης 
διακίνησης ημεδαπών και αλλοδαπών και την εφαρμογή 
της νομοθεσίας περί προστασίας του εθνικού νομίσμα¬ 
τος και συναλλάγματος. Το Γραφείο αυτό λειτουργεί 
μόνο εφόσον στην περιοχή του Τμήματος βρίσκονται 
σημεία εισόδου και εξόδου από τη χώρα. 

3. Οι Σταθμοί Ελέγχου Διαβατηρίων - Συναλλάγματος 
Πειραιώς και Ελευσίνας, εδρεύουν, αντίστοιχα, στους 
ομώνυμους δήμους και είναι αρμόδιοι για τον έλεγχο 
της νόμιμης διακίνησης ημεδαπών και αλλοδαπών και 
την εφαρμογή της νομοθεσίας περί προστασίας του 


εθνικού νομίσματος και συναλλάγματος από το σημείο 
εισόδου - εξόδου της περιοχής έδρας τους. 

4. Στη Διεύθυνση Αλλοδαπών Αττικής λειτουργούν, 
επίσης, τα ακόλουθα τμήματα Δίωξης Λαθρομετανά¬ 
στευσης, τα οποία υπάγονται διοικητικά σ’ αυτήν: 

α. Τμήμα Δίωξης Λαθρομετανάστευσης Αθηνών, με 
τοπική αρμοδιότητα την περιφέρεια της Διεύθυνσης 
Αστυνομίας Αθηνών. 

β. Τμήμα Δίωξης Λαθρομετανάστευσης Δυτικής Ατ¬ 
τικής, με τοπική αρμοδιότητα τις περιφέρειες των Διευ¬ 
θύνσεων Αστυνομίας Δυτικής Αττικής και Πειραιώς, κα¬ 
θώς και της δημοτικής ενότητας Ερυθρών του δήμου 
Μάνδρας - Ειδυλλίας. 

γ. Τμήμα Δίωξης Λαθρομετανάστευσης Ανατολικής 
Αττικής, με τοπική αρμοδιότητα τις περιφέρειες των 
Διευθύνσεων Αστυνομίας Βορειοανατολικής Αττικής 
και Νοτιοανατολικής Αττικής. 

5. Οι Υπηρεσίες της προηγούμενης παραγράφου είναι 
εγκατεστημένες σε δήμο της περιοχής δικαιοδοσίας 
τους. 

6. Για τη διάρθρωση και τις αρμοδιότητες των Υπηρε¬ 
σιών της παραγράφου 4 του παρόντος άρθρου, εφαρμό¬ 
ζονται αναλογικά οι διατάξεις του άρθρου 4 παράγρα¬ 
φοι 1,3,4,5 και 6, και των άρθρων 5 έως 9,13 και 14 του 
π.δ/τος 310/1998 (Α' 215), σε συνδυασμό με τις διατάξεις 
του άρθρου 1 παράγραφος 1 του ν. 2622/1998 (Α' 138), 
όπως αντικαταστάθηκε με το άρθρο 78 παράγραφος 1 
του ν. 2910/2001 (Α' 91) και συμπληρώθηκε με το άρθρο 
1 παράγραφος 1 του ν. 3181/2003 (Α' 218)». 

Άρθρο 2 

Τροποποίηση διατάξεων π.δ. 48/2006 

1. Το άρθρο 11 του π.δ. 48/2006 (Α' 50) αντικαθίσταται 
ως εξής: 

«Άρθρο 11 

Διεύθυνση Ασφάλειας Θεσσαλονίκης 

1. Η Διεύθυνση Ασφάλειας Θεσσαλονίκης εδρεύει στο 
δήμο Ευόσμου και ασκεί στην περιοχή δικαιοδοσίας της 
τις αρμοδιότητες αστυνομίας δημόσιας και κρατικής 
Ασφαλείας, ιδίως αυτές που αναφέρονται σε ιδιαιτέρως 
σοβαρά εγκλήματα ή εγκλήματα που συγκεντρώνουν τα 
χαρακτηριστικά του οργανωμένου εγκλήματος. 

2. Η Διεύθυνση Ασφάλειας Θεσσαλονίκης, μετά από 
έγκριση ή διαταγή του Αρχηγού της Ελληνικής Αστυνο¬ 
μίας, δύναται να επιλαμβάνεται της διερεύνησης αδικη¬ 
μάτων της καθ’ ύλην αρμοδιότητάς της και σε περιοχές 
δικαιοδοσίας των Γενικών Αστυνομικών Διευθύνσεων 
Περιφέρειας Ανατολικής Μακεδονίας και Θράκης, Κε¬ 
ντρικής Μακεδονίας, Δυτικής Μακεδονίας, Ηπείρου, Θεσ¬ 
σαλίας και Βορείου Αιγαίου, σε περιπτώσεις που λόγω 
της βαρύτητας, του τρόπου, των μέσων και των ειδικών 
συνθηκών τέλεσής τους, συγκινούν ιδιαίτερα την κοινή 
γνώμη ή είναι δυνατόν να επηρεάσουν δυσμενώς το 
αίσθημα ασφαλείας των πολιτών ή απαιτούν ιδιαίτερη 
εμπειρία και εξειδικευμένη γνώση προς αποκάλυψη των 
δραστών και συλλογή των απαραιτήτων στοιχείων για 
την παραπομπή τους στη δικαιοσύνη ή πιθανολογείται 
η ανάπτυξη δράσης οργανωμένου εγκλήματος, σε ευ¬ 
ρύτερες περιοχές μιας ή περισσοτέρων Αστυνομικών 
Διευθύνσεων. Σε κάθε περίπτωση, ενημερώνονται αρ- 
μοδίως ο Γ ενικός Αστυνομικός Διευθυντής Περιφέρειας 
και ο Διευθυντής της Αστυνομικής Διεύθυνσης οι οποίοι 

παρέχουν, εφόσον ζητείται, κάθε σχετική συνδρομή και 
διευκόλυνση δια των αρμοδίων καθ’ ύλην Υπηρεσιών 
τους. Ο Διευθυντής της Διεύθυνσης Ασφαλείας μετά 
την ολοκλήρωση των ενεργειών του προσωπικού του, 
που επιλαμβάνεται κατά τα προαναφερόμενα, υποβάλ¬ 
λει σχετική αναφορά στον Αρχηγό, όπου εκτίθενται το 
είδος των αδικημάτων που διαπιστώθηκαν, οι συνθήκες 
βεβαίωσής τους, οι τυχόν προγενέστερες ενέργειες των 
αρμοδίων Υπηρεσιών και κάθε άλλο σχετικό με αυτά 
στοιχείο. 

3. Οι Υπηρεσίες των Αστυνομικών Διευθύνσεων των 
Γενικών Αστυνομικών Διευθύνσεων Περιφέρειας της 
προηγουμένης παραγράφου, που ασκούν αρμοδιότη¬ 
τες δημόσιας και κρατικής ασφάλειας, ενημερώνουν τη 
Διεύθυνση Ασφάλειας Θεσσαλονίκης για όλα τα σοβαρά 
αδικήματα επί θεμάτων ασφαλείας που τελέσθηκαν 
στην περιφέρειά τους, γνωστοποιώντας κάθε σχετική 
με αυτά πληροφορία. 

4. Η Διεύθυνση Ασφαλείας Θεσσαλονίκης διαρθρώνε¬ 
ται στις ακόλουθες Υποδιευθύνσεις: 

α. Αντιμετώπισης Οργανωμένου Εγκλήματος και Εμπο¬ 
ρίας Ανθρώπων 

β. Δίωξης Εγκλημάτων κατά Ζωής και Ιδιοκτησίας 
γ. Προστασίας Περιουσιακών Δικαιωμάτων, Πολιτιστι¬ 
κής Κληρονομιάς και Περιβάλλοντος, 
δ. Δίωξης Ναρκωτικών 
ε. Προστασίας Ανηλίκων 
στ. Κρατικής Ασφάλειας 

ζ. Αντιμετώπισης Βίας στους Αθλητικούς Χώρους 
η. Τεχνικών Εφαρμογών 
θ. Επιχειρήσεων 
ι. Εσωτερικών Λειτουργιών. 

5. Η διάρθρωση και οι αρμοδιότητες των Υποδιευθύν¬ 
σεων της προηγουμένης παραγράφου είναι όμοιες με 
εκείνες των αντιστοίχων Υποδιευθύνσεων των άρθρων 
14,15,16,17,18,19, 20, 21, 22 και 22Α του π.δ. 1/2001 όπως 
ισχύουν. Στην Υποδιεύθυνση Δίωξης Ναρκωτικών λει¬ 
τουργούν τα Τμήματα Δίωξης Ναρκωτικών Ανατολικής 
Θεσσαλονίκης και Δυτικής Θεσσαλονίκης τα οποία εί¬ 
ναι εγκατεστημένα σε δήμο της περιοχής δικαιοδοσίας 
τους και Τμήμα Δίωξης Ναρκωτικών Κρατικού Αερο¬ 
λιμένα Θεσσαλονίκης, το οποίο είναι εγκατεστημένο 
στο χώρο του αερολιμένα. Ως προς τη διάρθρωση και 
τις αρμοδιότητες των Τμημάτων αυτών έχει εφαρμογή 
η περίπτωση γ' του άρθρου 17 του π.δ. 1/2001, όπως 
ισχύει. 

6. Σε κάθε μία από τις Υποδιευθύνσεις της προηγου¬ 
μένης παραγράφου λειτουργεί Γ ραφείο Γ ραμματείας, 
το οποίο είναι αρμόδιο για τη γραμματειακή εξυπηρέ¬ 
τηση και τον χειρισμό θεμάτων τεχνικής υποστήριξης 
αυτών». 

2. Τα άρθρα 20, 21 και 22 του ίδιου π.δ. αντικαθίστα¬ 
νται ως εξής: 

«Αρθρο 20 

Η Διεύθυνση Αλλοδαπών Θεσσαλονίκης εδρεύει στο 
δήμο Ευόσμου, ασκεί στην περιοχή δικαιοδοσίας της 
τις αρμοδιότητες επί θεμάτων αλλοδαπών και αντιμε¬ 
τώπισης λαθρομετανάστευσης και διαρθρώνεται στις 
ακόλουθες Υποδιευθύνσεις: 
α. Υποδιεύθυνση Αλλοδαπών 
β. Υποδιεύθυνση Δίωξης Λαθρομετανάστευσης 
γ. Υποδιεύθυνση Εσωτερικών Λειτουργιών. 


Αρθρο 21 

Υποδιευθύνσεις Αλλοδαπών, Δίωξης 

Λαθρομετανάστευσης και Εσωτερικών Λειτουργιών 

Οι Υποδιευθύνσεις Αλλοδαπών, Δίωξης Λαθρομε¬ 
τανάστευσης και Εσωτερικών Λειτουργιών έχουν τη 
διάρθρωση και τις αρμοδιότητες των Υπηρεσιών των 
άρθρων 24Α, 24Β και 24Γ, αντιστοίχως, του π.δ. 1/2001, 
όπως ισχύουν. 

Αρθρο 22 

Τμήματα Αλλοδαπών και Τμήματα 
Δίωξης Λαθρομετανάστευσης 

1. Στη Διεύθυνση Αλλοδαπών Θεσσαλονίκης λειτουρ¬ 
γούν τα ακόλουθα Τμήματα Αλλοδαπών, τα οποία υπά¬ 
γονται διοικητικά σ’ αυτήν: 

α. Τμήμα Αλλοδαπών Ανατολικής Θεσσαλονίκης. 

β. Τμήμα Αλλοδαπών Δυτικής Θεσσαλονίκης. 

2. Οι Υπηρεσίες της προηγούμενης παραγράφου έχουν 
έδρα δήμο της περιοχής δικαιοδοσίας τους και η δι¬ 
άρθρωση και οι αρμοδιότητές τους είναι οι οριζόμενες 
στην παράγραφο 2 του άρθρου 24Δ του π.δ. 1/2001. 

3. Στη Διεύθυνση Αλλοδαπών Θεσσαλονίκης λειτουρ¬ 
γούν, επίσης, τα ακόλουθα Τμήματα Δίωξης Λαθρομετα¬ 
νάστευσης, τα οποία υπάγονται διοικητικά σ’ αυτήν. 

α. Τμήμα Δίωξης Λαθρομετανάστευσης Θεσσαλονίκης, 
του οποίου η τοπική αρμοδιότητα περιλαμβάνει τις περιο¬ 
χές των δήμων Αμπελοκήπων - Μενεμένης (δημοτικές 
ενότητες Αμπελοκήπων και Μενεμένης), Κορδελιού - Ευ¬ 
όσμου (δημοτικές ενότητες Ελευθερίου Κορδελιού και 
Ευόσμου), Παύλου Μελά (δημοτικές ενότητες Ευκαρπίας, 
Πολίχνης και Σταυρουπόλεως), Νεάπολης - Συκεών (δη¬ 
μοτικές ενότητες Αγ. Παύλου, Νεαπόλεως, Πεύκων και 
Συκεών), των δημοτικών κοινοτήτων Διαβατών, Καλο- 
χωρίου και Νέας Μαγνησίας της δημοτικής ενότητας 
Εχεδώρου του δήμου Δέλτα, των δημοτικών κοινοτήτων 
Ασβεστοχωρίου και Φιλλύρου και της τοπικής κοινότητας 
Εξοχής της δημοτικής ενότητας Χορτιάτη του δήμου 
Πυλαίας - Χορτιάτη, καθώς και των δημοτικών κοινοτή¬ 
των του 1ου, 2ου και 3ου διαμερίσματος της δημοτικής 
ενότητας Θεσσαλονίκης του δήμου Θεσσαλονίκης. 

β. Τ μήμα Δίωξης Λαθρομετανάστευσης Θέρμης, του 
οποίου η τοπική αρμοδιότητα περιλαμβάνει τις περιοχές 
των δήμων Καλαμαριάς, Θερμαϊκού (δημοτικές ενότητες 
Επανομής, Θερμαϊκού και Μηχανιώνας), Θέρμης (δη¬ 
μοτικές ενότητες Βασιλικών, Θέρμης και Μίκρας), των 
δημοτικών ενοτήτων Πανοράματος και Πυλαίας και της 
δημοτικής κοινότητας Χορτιάτη της δημοτικής ενότητας 
Χορτιάτη του δήμου Πυλαίας Χορτιάτη, καθώς και της 
δημοτικής ενότητας Τριανδρίας και των δημοτικών κοι¬ 
νοτήτων του 4ου και 5ου διαμερίσματος της δημοτικής 
ενότητας Θεσσαλονίκης του δήμου Θεσσαλονίκης. 

γ. Τμήμα Δίωξης Λαθρομετανάστευσης Αγίου Αθανα¬ 
σίου, του οποίου η τοπική αρμοδιότητα περιλαμβάνει 
τις περιοχές του δήμου Χαλκηδόνος (δημοτικές ενό¬ 
τητες Αγίου Αθανασίου, Κουφαλίων και Χαλκηδόνος), 
των δημοτικών ενοτήτων Αξιού και Χαλάστρας και της 
δημοτικής κοινότητας Σίνδου της δημοτικής ενότητας 
Εχεδώρου του δήμου Δέλτα, καθώς και της δημοτικής 
ενότητας Καλλιθέας του δήμου Ωραιοκάστρου. 

δ. Τμήμα Δίωξης Λαθρομετανάστευσης Μυγδονίας, 
του οποίου η τοπική αρμοδιότητα περιλαμβάνει τις πε¬ 
ριοχές των δήμων Βόλβης (δημοτικές ενότητες Αγίου 
Γεωργίου, Απολλωνίας, Αρεθούσας, Εγνατίας, Μαδύτου 

και Ρεντίνας), Λαγκαδά (δημοτικές ενότητες Ασσήρου, 
Βερτίσκου, Καλλινδοίων, Κορώνειας, Λαγκαδά, Λαχανά 
και Σοχού), καθώς και των δημοτικών ενοτήτων Ωραιο- 
κάστρου και Μυγδονίας του δήμου Ωραιοκάστρου. 

4. Για τη διάρθρωση και τις αρμοδιότητες των Υπηρε¬ 
σιών της προηγούμενης παραγράφου του παρόντος άρ¬ 
θρου, εφαρμόζονται αναλογικά οι διατάξεις του άρθρου 
4 παράγραφοι 1, 3, 4, 5 και 6 και των άρθρων 5 έως 9,13 
και 14 του π.δ/τος 310/1998 (Α' 215), σε συνδυασμό με τις 
διατάξεις του άρθρου 1 παράγραφος 1 του ν. 2622/1998 
(Α' 138), όπως αντικαταστάθηκε με το άρθρο 78 παρά¬ 
γραφος 1 του ν. 2910/2001 (Α' 91) και συμπληρώθηκε με 
το άρθρο 1 παράγραφος 1 του ν. 3181/2003 (Α' 218)». 

Άρθρο 3 

Καταργούμενες διατάξεις 

Από την έναρξη ισχύος του παρόντος διατάγματος 
καταργούνται τα άρθρα 12, 13, 14, 15, 16, 17 και 23 του 


π.δ. 48/2006, τα άρθρα 1 και 2 του π.δ. 168/2002 (Α' 155), 
τα άρθρα 1 και 2 του π.δ. 118/2001 (Α' 106) και το άρθρο 
9 του π.δ. 107/2005 (Α' 162). 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 5 Μαΐου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 

